Ernst Borenius

Ernst Theodor Borenius (14. toukokuuta 1858 Porvoo – 23. helmikuuta 1925 HelsinkiYlioppilasmatrikkeli 1853–1899 (Viitattu 3.10.2018)) oli suomalainen juristi ja pankinjohtaja. Ernst Borenius, Aamulehti, 25.02.1925, nro 46, s. 4, Kansalliskirjaston digitaaliset aineistot. Viitattu 25.02.2025

Ernst Boreniuksen vanhemmat olivat rovasti, tuomiokapitulin asessori Alexander Ferdinand Borenius ja Anna Lovisa Gustava Ehrström ja puoliso vuodesta 1889 Ida Sofia Pesonius (k. 1909). Borenius tuli ylioppilaaksi 1874 Porvoon lyseosta. Hän valmistui filosofian kandidaatiksi 1880 ja lakitieteen kandidaatiksi 1887 ja sai varatuomarin arvon 1889. Borenius toimi asianajajana Helsingissä 1889–1890 ja Tampereella 1898. KOP:n johtokunnan jäsen Borenius oli 1891–1898 ja Tampereen Osake-Pankin pääjohtaja 1898–1918. Helsingin Osakepankin Hyvinkään konttorin johtajaksi Borenius tuli vielä 1920, jäätyään jo eläkkeelle pääjohtajana työstään ja muutettuaan Tampereelta kotikaupunkiinsa Porvooseen.Ernst Borenius. Helsingin Sanomat, 25.2.1925, s. 4.

Borenius oli Tampereen kaupunginvaltuuston jäsenenä vuosina 1900–1902 ja 1907–1913. Hän oli Tampereen kauppaoppilaitoksen johtokunnan puheenjohtajana ja Tampereen tyttökoulun johtokunnan puheenjohtajana monet vuodet. Borenius oli varsinkin musiikinharrastajana ja musiikkielämän kehittäjänä Tampereella tunnettu.

Lähteet

Luokka: Suomalaiset juristit
Luokka: Suomalaiset asianajajat
Luokka: Suomalaiset pankinjohtajat
Luokka: Suomalaiset asianajajat
Luokka: Tampereen kaupunginvaltuutetut
Luokka:Vuonna 1858 syntyneet
Luokka:Vuonna 1925 kuolleet